text: Zumzeig | Petits Herois
  Títol original: Petits Herois
  Duració: 60'
  Divertida i bonica selecció de curtmetratges plena de sorpreses, enginy i creativitat. Amb un punt en comú: els seus petits herois protagonistes que intenten fer front de forma enginyosa a diferents reptes vitals.
  Dissabte, 14 oct, 17:00
  Diumenge, 15 oct, 17:00
  Taller de cinema d'animació experimental
  Por de volar (Conor Finnegan, Irlanda, 2012) 9'10'': Dougal és un petit ocell que té por de volar. Per les nits té un malson on és incapaç d'alçar el vol i cau sempre a terra, i durant el dia va caminant a tot arreu enlloc d'enfrontar-se a les seves pors. Com s'ho farà per migrar cap al Sud quan arribi l'hivern més dur?
  El cérvol i la conilleta (Péter Vácz, Hongria, 2013) 16'17'': Un cérvol i una conilleta de paper que comparteixen casa tenen un peculiar dilema: volen trobar la manera d'aconseguir tenir tres dimensions.
  Grand Prix (Marc Riba i Anna Solanas, Espanya, 2011) 7'15'': Tres amics es preparen per a fer una carrera de bicicletes. Just abans de començar, apareix una noia molt decidida a participar, però dos dels nois no la deixen córrer.
  El cassó de l'Anatole (Éric Montchaud, França, 2014) 5'47'',: L'Anatole és un nen decidit i afectuós que té una peculiaritat: arrossega un cassó amb un cordill.
  Ser o no ser…taronja (John Banana, França, 2011) 3'41'',:Què passa quan una petita taronja avorrida decideix sortir de la seva caixa per anar a l'altre costat de la botiga i conèixer una colla d'alegres pinyes ballarines?
  L'elefant i la bicicleta (Olesya Shchukina, França, 2014) 9': Un elefant viu en una ciutat entre la gent normal i treballa com a escombriaire. Un dia veu un anunci enorme d'una bicicleta i es pensa que és de la seva mida.
  5,80 metres (Nicolas Deveaux, França, 2012) 5'30'',: Què hi passa a les piscines olímpiques quan estan tancades al públic? Aquest curtmetratge revela que a primera hora del matí hi ha els entrenaments de salt de trampolí de les girafes!